Ogres novada pašvaldības
iepirkuma komisijai
Iepirkuma identifikācijas numurs
ONP 2026/84
ATBILDES (Nr. 1) uz piegādātāja jautājumiem par iepirkumu "Ēdināšanas pakalpojuma nodrošināšana (Madliena, Ķeipene, Taurupe)"
Identifikācijas Nr. ONP 2026/84
	Nr.p.k.
	Jautājums
	Atbilde

	1.
	Vai ražotāju/piegādātāju apliecinājumi, kas izdoti citos iepirkumos, tiks uzskatīti par atbilstošiem? Kāds ir pieļaujamais apliecinājumu izdošanas laiks (piem., apliecinājumi, kas izdoti ne agrāk kā 12 mēnešus pirms iepirkuma piedāvājuma iesniegšanas dienas)?
	Nolikums neparedz, ka ražotāju/piegādātāju apliecinājumiem jābūt sagatavotiem tieši šim iepirkumam. 
Līdz ar to ražotāja/piegādātāja apliecinājums, kas sagatavots saistībā ar citu iepirkumu, var tikt atzīts par atbilstošu, ja no tā satura nepārprotami izriet, ka apliecinātā sadarbība ir aktuāla un attiecināma arī uz šajā iepirkumā piedāvātajiem produktiem un Līguma izpildi.
Tāpat Nolikumā nav noteikts konkrēts šo apliecinājumu izdošanas termiņš. 
Tiks pieņemti sertifikāti, kas piedāvājuma iesniegšanas dienā ir spēkā esoši un noteicošais ir sertifikāta spēkā esamības termiņš, nevis tā izdošanas datums.

	2.
	Pie vērtēšanas kritērija D "LPIA produktu īpatsvars ēdienkartē" kā pierādījums minēts - akreditētas iestādes apliecinājums. Vai pareizi saprotam, ka informācija par LPIA produktiem tiks pārbaudīta, izmantojot publiski pieejamo Valsts augu aizsardzības dienesta LPIA reģistru, un papildus apliecinājumi nav jāiesniedz?
	Saskaņā ar Nolikuma 6. pielikuma (Tehniskais piedāvājums) 8. punktu Komisija informāciju par LPIA produktiem pārbaudīs publiski pieejamajā Valsts augu aizsardzības dienesta lauksaimniecības produktu integrētās audzēšanas reģistrā.
Ja Pretendenta Produktu sarakstā norādītais produkts un tā ražotājs/audzētājs ir viennozīmīgi identificējams minētajā reģistrā, atsevišķs apliecinājums par LPIA statusu papildus nav jāiesniedz.
Vienlaikus jāņem vērā, ka Nolikuma 6. pielikuma 4. punktā ir noteikti citi kopā ar BL, NPKS vai LPIA produktiem iesniedzamie dokumenti, tostarp ražotāja apliecinājums par sadarbību ar Pretendentu vai piegādātāju un, attiecīgā gadījumā, piegādātāja apliecinājums.

	3.
	Vērtēšanas kritērijs G "Personāla kvalifikācija" nosaka, ka tiks vērtēts Speciālistu sarakstā norādīto papildus kvalificēto speciālistu skaits. Lūdzam iepirkuma komisiju noteikt maksimāli pieļaujamo speciālistu skaitu, kas nepieciešams, lai nodrošinātu ēdināšanas pakalpojumu pilnā apjomā.
	Nolikums nenosaka maksimāli pieļaujamo papildu kvalificēto speciālistu skaitu. 
Komisija saglabā tiesības pārbaudīt norādītās informācijas patiesumu un speciālistu reālo nepieciešamību un noslodzi pakalpojuma izpildē. 

	4.
	Nolikuma prasības paredz iesniegt parauga ēdienkarti par pilnu ēdienkartes rotācijas ciklu. Vai pareizi saprotam, ka pilns cikls ir 10 dienu ēdienkarte visām vecuma grupām pēc izvēles vienai sezonai?
	Saskaņā ar Nolikuma 8.2.7. punktu un Nolikuma 6. pielikuma (Tehniskais piedāvājums) 9.°punktu Pretendentam jāiesniedz parauga ēdienkartes un tehnoloģiskās kartes par pilnu ēdienkartes rotācijas ciklu katrai izglītības iestādei un vecuma grupai atsevišķi.
Atbilstoši Nolikuma 6. pielikuma 9.1. punktam iesniedzamas 10 (desmit) dienu ēdienkartes tajā norādītajām vecuma/klašu grupām.
Iepirkuma dokumentācijā nav noteikta prasība iesniegt parauga ēdienkartes par vairākām sezonām. Sagatavojot piedāvājumu un Līguma izpildes laikā, jāievēro iepirkuma dokumentācijā noteiktās prasības par produktu sezonalitāti un pieejamību.

	5.
	Tehniskā piedāvājuma prasības paredz iesniegt vairākas ēdienkartes (10 dienu pusdienu ēdienkartes 1.-4., 5.-9., 10.-12.klašu izglītojamo ēdināšanai; 10 (desmit) dienu brokastu, pusdienu, launaga ēdienkartes pirmsskolas grupām 1-2 un 3-6 gadi; veģetārās un izvēles ēdienkartes, ja tādas piedāvā). Uzdoti vairāki precizējoši apakšjautājumi.

	a)
	Vai 1.-4.klašu izglītojamiem jāiesniedz tikai pusdienu parauga ēdienkarte, un launags nav jāiekļauj, lai gan tas ir iekļauts ēdienkartes parauga veidlapā?
	Nolikuma 6. pielikuma 9.1.1. apakšpunktā 1.–4. klašu izglītojamo ēdināšanai ir noteikta prasība iesniegt 10 (desmit) dienu pusdienu ēdienkarti. Savukārt Nolikuma 6. pielikumā ietvertajā 1.–4. klašu ēdienkartes parauga formā papildus ir paredzēta rinda "Launags", un Tehniskajā specifikācijā launags ir paredzēts pakalpojuma apjomā.
Lai piedāvājuma sagatavošanā nerastos atšķirīga minēto prasību interpretācija, Pretendentam 1.–4. klašu grupai jāaizpilda Nolikuma 6. pielikumā publicētā ēdienkartes parauga forma atbilstoši tai ēdināšanas pakalpojuma daļai, kas attiecīgajai izglītības iestādei un izglītojamo grupai paredzēta Tehniskajā specifikācijā.

	b)
	Vai veģetārās un izvēles ēdienkartes attiecas tikai uz Līguma izpildi, ja tādas būs nepieciešamas, un tās nav jāsagatavo un jāiekļauj piedāvājumā?
	Nolikuma 6. pielikuma 9.1.6. apakšpunktā noteikts, ka veģetārās ēdienkartes un izvēles ēdienkartes jānorāda, ja Pretendents tādas piedāvā.
Veģetāro ēdienkaršu iesniegšana nav obligāta..

	c)
	Vai pieļaujams sagatavot ēdienkartes uzņēmuma sistēmā ar citu numerācijas sistēmu, nelietojot Nolikuma 11. punktā minētos saīsinājumus, un negrupējot tehnoloģiskās kartes pa ēdienu veidiem, bet ģenerējot tās automātiski tādā secībā, kāda ir ēdienkartē?
	Nolikuma 6. pielikuma 10. punktā noteikts, ka kārtas skaitļa numurs aiz ēdiena tehnoloģiskās kartes norāda attiecīgā ēdiena veidu. Savukārt 11. punktā ir noteikti vecuma/klašu grupu saīsinājumi; ja tehnoloģisko karšu nosaukumos tiek lietoti saīsinājumi, tie jānorāda piedāvājumā.
Pretendents var izmantot savas ēdienkaršu sagatavošanas sistēmas ģenerētu numerāciju vai izkārtojumu, ja piedāvājumā nepārprotami ir identificējams katras tehnoloģiskās kartes ēdiena veids un attiecīgā vecuma/klašu grupa un ir ietverta visa Pasūtītāja pieprasītā informācija.
Ja izmantotie apzīmējumi vai numerācija atšķiras no Nolikuma 6. pielikumā lietotajiem, Pretendentam jāpievieno skaidrojums (leģenda), kas ļauj Komisijai viennozīmīgi identificēt un salīdzināt iesniegto informāciju.

	d)
	Norāde, ka Tehniskā piedāvājuma prasībās iekļautie "Kopsavilkumi (5 dienas)" neatbilst MK noteikumu Nr.172 noteiktajiem daudzumiem (g/nedēļā)
	Komisija paskaidro, ka Nolikuma 6. pielikumā ietvertās ēdienkaršu un kopsavilkumu tabulas ir parauga formas, kas Pretendentam jāaizpilda, sagatavojot savu piedāvājumu.
Pretendentam, aizpildot parauga formas, jāievēro piedāvājuma sagatavošanas brīdī spēkā esošā Ministru kabineta 2012. gada 13. marta noteikumu Nr. 172 redakcija, tostarp tajā noteiktās uztura normas un pārtikas produktu daudzumi.
Ja parauga formā iepriekš norādītā atsauces vērtība neatbilst spēkā esošajai MK noteikumu Nr. 172 redakcijai, Pretendents attiecīgo vērtību precizē atbilstoši spēkā esošajam normatīvajam regulējumam. 

	6.
	Vai Iepirkumu komisija apstiprina, ka Pretendentam nav jāiesniedz BL/NPKS/LPIA sertifikātu kopijas vai akreditētu institūciju apliecinājumi, jo visu triju shēmu aktuālā informācija ir publiski pieejama attiecīgajos reģistros (TRACES NT organic operator direktorijs, PVD NPKS reģistrs, VAAD LPIA reģistrs)?
	Komisija precizē, ka Nolikuma 6. pielikuma 6.–8. punktā paredzēts NPKS, Latvijas BL un LPIA informāciju pārbaudīt attiecīgajos publiski pieejamajos reģistros. 
Vienlaikus publiskajos reģistros veiktā pārbaude neaizstāj Nolikuma 6. pielikuma 4. punktā noteiktos iesniedzamos dokumentus. Ja piedāvājumā iekļauti NPKS vai BL prasībām atbilstoši produkti vai LPIA prasībām atbilstoši kultūraugi, Pretendentam jāiesniedz 4.1. un, attiecīgā gadījumā, 4.2. apakšpunktā noteiktie sadarbības apliecinājumi. 
Nolikuma 6. pielikuma 4.3. apakšpunktā noteiktajā gadījumā jāiesniedz arī kompetentās ārvalstu institūcijas sertifikāts.

	7.
	Vai Iepirkumu komisija atzīs par atbilstošiem ražotāju/audzētāju/piegādātāju apliecinājumus, kas ir aktuāli un apliecina sadarbību ar Pretendentu, bet tikuši parakstīti pēdējā gada laikā citiem līdzvērtīgiem iepirkumiem?
	Nolikums neparedz, ka ražotāju/piegādātāju apliecinājumiem jābūt sagatavotiem tieši šim iepirkumam. 
Līdz ar to ražotāja/piegādātāja apliecinājums, kas sagatavots saistībā ar citu iepirkumu, var tikt atzīts par atbilstošu, ja no tā satura nepārprotami izriet, ka apliecinātā sadarbība ir aktuāla un attiecināma arī uz šajā iepirkumā piedāvātajiem produktiem un Līguma izpildi.
Tāpat Nolikumā nav noteikts konkrēts šo apliecinājumu izdošanas termiņš. 
Tiks pieņemti sertifikāti, kas piedāvājuma iesniegšanas dienā ir spēkā esoši un noteicošais ir sertifikāta spēkā esamības termiņš, nevis tā izdošanas datums.

	8.
	Vērtēšanas kritēriji A, B un D (BL, NPKS, LPIA produktu īpatsvars) – vairāki precizējoši jautājumi par Tabulas Nr. 2 aizpildīšanu un kritēriju metodiku.

	a)
	Tabulā Nr.2 nav paredzēta vieta norādīt, kurai shēmai (BL, NPKS vai LPIA) konkrētais produkts jāieskaita vērtēšanā.
	Ja viens un tas pats produkts atbilst vairāk nekā vienai shēmai (BL, NPKS un/vai LPIA), Pretendents Tabulā Nr. 2 informāciju par konkrēto produktu norāda tajā no 4., 5. vai 6. kolonnas, kura atbilst shēmai, kurai Pretendents šo produktu vēlas ieskaitīt vērtēšanā. 
Pārējās attiecīgās shēmu kolonnas par šo produktu atstāj tukšas.

	b)
	Vai produkta īpatsvars, izvēloties vienu shēmu, jānorāda kā 100%, vai Pretendents var norādīt mazāku daļu (piem., 50%)?
	Saskaņā ar D kritērija piezīmi viens un tas pats produkts drīkst tikt ieskaitīts tikai vienā no trim shēmām. Tādējādi vienu un to pašu produktu nevar procentuāli sadalīt starp vairākām shēmām.
A, B un D kritēriju vērtēšanā konkrētais produkts tiek ieskaitīts tikai Pretendenta izvēlētajā shēmā atbilstoši Tabulā Nr. 2 norādītajai informācijai.

	c)
	Priekšlikums mainīt A, B un D kritēriju metodiku (ļaut piedāvāt visus produktus visās shēmās, punktus piešķirot par piedāvāšanas faktu, un noteikt pienākumu iepirkt no visiem norādītajiem audzētājiem).
	Komisija esošo A, B un D kritēriju vērtēšanas metodiku negroza.
Ja viens un tas pats produkts atbilst vairāk nekā vienai shēmai (BL, NPKS un/vai LPIA), Pretendents Tabulā Nr. 2 informāciju par konkrēto produktu norāda tikai tajā no 4., 5. vai 6. kolonnas, kura atbilst shēmai, kurai Pretendents šo produktu vēlas ieskaitīt vērtēšanā. Pārējās attiecīgās shēmu kolonnas par šo produktu atstāj tukšas.
Viens un tas pats produkts netiek procentuāli sadalīts starp vairākām shēmām un A, B un D kritēriju vērtēšanā tiek ieskaitīts tikai vienā Pretendenta izvēlētajā shēmā.
Līguma izpildē Pretendentam jāievēro Tehniskajā piedāvājumā norādītās saistības un Nolikuma 6. pielikuma 5. punkta prasība ēdināšanas pakalpojuma nodrošināšanai izmantot piedāvājumā norādītos BL, NPKS vai LPIA prasībām atbilstošos produktus.

	9.
	Vai Pretendents Tehniskajā piedāvājumā drīkst iesniegt ēdienkartes un to kopsavilkuma tabulu savas izmantotās programmas formātā, ja tajā ir ietverta visa Pasūtītāja pieprasītā informācija un ir iespējams pārbaudīt atbilstību MK noteikumu Nr.172 prasībām?
	Pretendents var iesniegt ēdienkartes un kopsavilkuma informāciju savas izmantotās programmas formātā, ja tajā ir ietverta visa Nolikuma 6. pielikumā pieprasītā informācija un Komisija var viennozīmīgi identificēt ēdienus, tehnoloģiskās kartes, attiecīgo vecuma/klašu grupu, uzturvielu un enerģētiskās vērtības informāciju, kā arī pārbaudīt atbilstību Ministru kabineta noteikumu Nr. 172 prasībām.
Ja izmantotais izkārtojums, apzīmējumi vai numerācija atšķiras no Nolikuma 6. pielikumā lietotajiem, Pretendentam jāpievieno skaidrojums (leģenda), kas nodrošina iesniegtās informācijas viennozīmīgu un salīdzināmu izvērtēšanu.

	10.
	Vai veģetārās un izvēles ēdienkartes piedāvāšana ir obligāta prasība, vai Pretendents tās norāda tikai tad, ja šādu iespēju piedāvā? Vai tas tiek ņemts vērā vērtēšanā un par to tiek piešķirti punkti?
	Nolikuma 6. pielikuma 9.1.6. apakšpunktā noteikts, ka veģetārās ēdienkartes un izvēles ēdienkartes jānorāda, ja Pretendents tādas piedāvā. Tādējādi šo ēdienkaršu piedāvāšana nav obligāta prasība visiem Pretendentiem.
Veģetāro un izvēles ēdienkaršu piedāvāšana nav noteikta kā atsevišķs vērtēšanas kritērijs Nolikuma 10.11. punkta kritēriju sarakstā, un par to piedāvāšanas faktu atsevišķi punkti netiek piešķirti.



